Jacques Henry Kallis (* 16 Oktober 1975 te Kaapstad) is 'n voormalige Suid-Afrikaanse krieketspeler. Hy het vir etlike jare die titel as die wêreld se veelsydigste internasionale krieketspeler gehou. Hy het onder meer in 1996, 1999, 2003, 2007 en 2011 vir Suid-Afrika in die Krieketwêreldbeker gespeel. Jacques Kallis is in Augustus 2020 in die IKR se Heldesaal opgeneem. Soos op 29 Desember 2013 Soos op 25 Desember 2013 Soos op 18 Desember 2013 Jacques is die enigste krieketspeler ooit wat meer as 10 000 lopies en 250 paaltjies in beide toetskrieket en internasionale eendagwedstryde behaal het. Hy is derde op die internasionale kolflys vir meeste toetslopies ooit: Soos op 29 Desember 2013 Hy is die tweede speler wat 40 toetshonderdtalle kon behaal (45). Sachin Tendulkar hou tans die rekord met 51 toetshonderdtalle. Hy is die eerste Suid-Afrikaner wat in 160 toetse gespeel het. Hy is uiteraard ook die Suid-Afrikaanse toetslopie rekordhouer. Hy beklee die tweede plek met vangskote (200) in toetskrieket vir Suid-Afrikaners. Net Mark Boucher (532) het meer vangskote geneem. Hy beklee die tweede plek vir toetsvangskote (paaltjiewagters uitgesluit).